Държавен вестник, бр. 72, 2018 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  72
същ пункт на местоназначението. Всяка група, 
състояща се от пътници, които са били прево-
зени на отиване при правия курс на автобуса, 
се връщат обратно на мястото, откъдето са 
били качени, при един от следващите курсове. 
Под „отправен пункт“ и „пункт на местона-
значението“ се разбира съответно мястото, 
откъдето започва, и мястото, където завършва 
пътуването, както и населените места, които 
се намират в радиус от 50 километра от тях.
Първото обратно пътуване и последното 
право пътуване от серията совалки се из-
вършват без пътници.
Определянето на една услуга като совал-
кова не се влияе от факта, че някои пътници 
извършват обратно пътуване с друга група, 
нито от факта, че първото пътуване до пункта 
на местоназначение и последното пътуване до 
отправния пункт са извършени без пътници. 
Този вид совалков превоз се нарича „обратна 
совалка“.
Совалковата превозна услуга, която оси-
гурява настаняване за поне 80 процента от 
пътниците в пункта на местоназначение, както 
и в случай на нужда по време на превоза, 
със или без осигуряване на храна, се нарича 
„совалка с настаняване“.
13. „Случаен превоз“ означава услуга, която 
не се вписва нито в рамките на определението 
за редовни пътнически услуги, нито в рамките 
на определението за трансфер.
14. „Контролен документ“ означава пътен 
лист за автобус; формулярът е договорен и 
потвърден от Смесената комисия, посочен в 
Член 15.
Ч а с т  I I
ПРЕВОЗ НА ПЪТНИЦИ
Член 3
Превози на пътници по редовни линии
1. Превозите на пътници по редовни линии, 
извършвани с автобус между двете страни и 
транзит през техните територии, са подчинени 
на система от разрешителни, издавани от ком-
петентните органи в страната на отпътуване, 
местоназначение и транзит.
2. Заявлението за издаване на разрешително 
трябва да бъде отправено към компетентния 
орган в страната на регистрация на превозвача. 
Ако компетентният орган одобри заявлението, 
разрешителното се предава на компетентния 
орган на другата Договаряща се страна. Ако 
няма реципрочност, одобрение за двустранни 
редовни услуги може да бъде отказано.
Смесената комисия, създадена съгласно 
Член 15, ще решава каква да бъде формата, 
под която ще се извършва процедурата по 
подаване на заявленията за разрешителни и 
другите допълнителни документи.
3. Разрешителните се издават по съвместна 
договорка между компетентните институции 
на Договарящите страни.
Решението за издаване или отказ на разре-
шително се взема в срок от три месеца, в случай 
че не съществуват специални обстоятелства.
4. Промени в условията за работа и прекра-
тяването на услугата се решават в процедура, 
обяснена в алинеи 2 и 3.
Ако търсенето на услугата се преустанови, 
превозвачът може да я прекрати, давайки три-
седмично предизвестие до компетентния орган, 
издаващ разрешителното, и до клиентите.
Член 4
Совалкови превози
1. Совалковите превози на пътници без 
настаняване, извършвани с автобус, са подчи-
нени на система от разрешителни, издавани 
от компетентните органи на изпращащата 
страна, местоназначение или транзит.
2. Заявлението за издаване на разрешително 
по ал. 1 трябва да бъде отправено към ком-
петентния орган в страната на регистрация 
на превозвача.
Смесената комисия, създадена по Член 
15, решава каква трябва да бъде формата и 
съдържанието на заявлението за разрешител-
но, както и изискващите се придружаващи 
документи.
3. Смесената комисия може да въвежда 
по-либерален режим за совалковите превози.
Член 5
Случайни превози
1. Случайните превози се регулират от 
Споразумението за международни случайни 
превози на пътници, извършвани с автобуси 
(СПОРАЗУМЕНИЕ ИНТЕРБУС). В случай 
на промяна в Споразумението Смесената ко-
мисия, създадена по Член 15, взема решение 
относно режима, който ще се прилага.
2. Случайните превози на собствени раз-
носки се освобождават от изискването за 
разрешение. Случайните превози на собст-
вени разноски трябва да бъдат разрешени от 
контролен документ. Условията за използване 
и съдържанието на контролния документ се 
определят от Смесената комисия, посочена 
в Член 15.
Член 6
Общи положения за пътническите превози
1. Разрешителните за превоз се издават на 
името на превозвача и не се преотстъпват на 
други превозвачи или на трети страни. 
2. Извършването на каботажни услуги е 
забранено. Местни пътувания, организирани 
само за група от пътници, транспортирани до 
определено място от един и същ превозвач, не 
се считат за каботажни услуги, при условие 
че те са влезли с пътен лист.